**VASTUURYHMÄN KOKOUS EMMAUKSESSA 9.3.2023 KLO 17**

Paikalla: Meri Ala-Kokko (pj), Anne Karhola, Päivi Katko, Tuula Latvala (siht.), Jarmo Lehtinen, Kalle Mäki, Timo Saarinen (saapui klo 18.15) ja Anne Vehmas

**Tarjoilu**

Tarjoilusta vastasi Jarmo Lehtinen

**Hartaus**

Meri Ala-Kokko piti alkuhartauden.

**Katsaus alkuvuoden tapahtumiin**

Reijo Tuomiston siunaustilaisuuteen 4.2.2023 osallistui joukko tuomaita. Osa heistä oli mukana myös muistotilaisuudessa. Omaisille luovutettiin tuomasmessulaisten yhteisadressi, joka oli tammikuuun messussa allekirjoitettavana. Martti Mäkituurin omaisille on lähetetty adressi. Martti Mäkituuri oli uskollinen talkoolainen Tuomasmessuissa.

Tuomasiltoja on ollut alkuvuonna kaksi. Paavo Kettusen luennon otsikkona 6.2.23 oli ”Kuka minä todella olen?” Kuulijoita oli 58. Timo Saarisen aiheena 6.3. oli Tuomasmessujen musiikki. Tilaisuudessa oli 22 kuulijaa.

Kävijälukuja vuoden kahdesta ensimmäisestä Tuomasmessusta ei vielä ollut Merin tiedossa. Helmikuun messussa oli sovitusti palautelomakkeita pöydällä kirkon takaosassa. Yhtään palautetta ei tullut.

Tuhkamessu ei ollut Tuomasmessu, mutta tehtävissä oli paljon tuomaita.

**Muistamiskäytännöt tuomasaktiivien merkkipäivien johdosta**

Tuomasaktiivien merkkipäivämuistamisesta sovittiin, että muistetaan kortilla. Syntymäpäiväjuhliin menijät voivat viedä tuomasyhteisön puolesta perusruusukimpun tai vastaavan. Hinta noin 10-20€.

**Striimattujen Tuomasmessujen säilyttäminen YouTubessa**

YouTubessa voi säilyttää ainoastaan tekstitettyjä messuja. Tiedotuksesta on tullut kehotus poistaa vanhat tekstittömät messut. Seuraavassa kokouksessa päätetään, miten toimitaan tekstitysten suhteen. Tavoitteena on säilyttää ainakin pari messua vuodessa. Lauluja voisi säilyttää useammastakin messusta, koska ne on valmiiksi tekstitetty.

Päätös: Kysytään tekstitystä muutamilta freelancereilta, mitä tekstitys maksaisi. Valitaan sen jälkeen mahdollisesti ainakin muutama messu tai osia messuista pysyvästi säilytettäväksi sivustolla. Nyt messu saa virallisesti olla sivulla 2 vkoa näkyvissä ilman tekstityksiä. Poistetaan muut messut YouTube-sivustolta, kun Kalle on ne tallentanut. Meri ilmoittaa tästä striimajalle.

**Ehtoollisavustajien koulutus ja hyväksyminen**

Helmikuussa järjestettiin ehtoollisavustajakoulutus, johon osallistui 20 koulutettavaa. Osa näistä ilmoitti haluavansa avustajiksi päivämessuun ja viikkomessuun. Ryhmässä oli myös Tuomasmessun ehtoollisavustajiksi haluavia.

Päätös: Sovittiin, että Meri tuo seuraavaan kokoukseen Tuomasmessun ehtoollisavustajiksi haluavien nimilistan. Helsingin tuomasyhteisössä koulutetuille voi välittömästi hakea kirkkoherran hyväksymisen. Järjestetään syksyllä sielunhoitokoulutus ehtoollisavustajille Kallen, Annen ja Merin (tai Mikon) kanssa.

**Uutiskirje**

Päätettiin, että Meri kokoaa uutiskirjeen. Tiimit lähettävät aineistoa. Viestintä kouluttaa kirjeen laatimiseen. Koulutukseen menevät Anne K, Kalle, Meri ja mahdollisesti Kaija Jerkku. Myös Kaija Jääskeläistä kysytään.

**Tuomasmessun käsikirja**

Anne Vehmas kertoi, ettei käsikirja ole vielä valmis. Mm. tehtävänimikkeissä on tarkennettavaa. Sovittiin, että Kaijat Jääskeläinen ja Jerkku, Kalle, Meri ja Anne V pitävät asian tiimoilta Teams-palaverin.

Silta-lehteen ja nettisivuille sekä someen laitetaan ilmoitus tuomaspäivästä 15.4., jossa myös käsikirjaa käsitellään.

**Vetäytymisilta elokuussa.**

Päätettiin pitää vetäytymisilta vastuuryhmälle Kalevan kirkon Katakombissa. Meri kysyy Ewa Väljasta tai jotain tiedotus/viestintäihmistä vieraaksi.

**Toiminta- ja taloussuunnitelma vuodelle 2024**

Suunnitelmaa tehtäessä peilattava siihen näkyryhmän työn tuloksia. Kysyttiin, kaivataanko vielä yhteisöllisyyttä. On havaittavissa, etteivät ihmiset halua sitoutua tehtäviin pitkiksi ajoiksi. Täytyisikö

Tuomasmessuinfon näkyä Instagramissa ja TikTokissa.

Aleksanterin kirkko on kirkon juhlissa toukokuussa 24 näkyvästi esillä.

Toimintasuunnitelman tekoa jatketaan myöhemmissä kokouksissa.

**Tuomasmessun 3.9. tehtäväjako**

Sovittiin, että Anne K, Tuula ja Päivi ottavat kokoojavastuun, Kalle on esirukousjohtaja ja Timo ottaa vastuun musiikista. Minnis ja Meri vastaavat saarnasta yhdessä syntymäpäiväsankareitten kanssa.

**Retki Humppilan kirkkoon**

Tiina Eskelinen on tarjoutunut järjestämään retken Humppilan kirkkoon. Idea hyväksyttiin.

**Tuomasmessuista 2023**

Juhannusmessu päätettiin perua, vaikka sen todettiin olevan tärkeä messu. Tekijöitä siihen on vaikea saada.

11.6. järjestetään tuomaslaulupainotteisesti. Se on kevyempi Tuomaskesämessu eli voidaan käyttää viikkomessun kaavaa soveltaen ja pitää messu pienemmällä porukalla, jos kokoajaa ja tekijöitä ei löydy.

**Vuoden 2024 messupäivät**

Päätettiin messupäiviksi :

**21.1. Pirkanmaan Pipliaseura ry**

**18.2.**

**10.3.**

 **1.4**

 **21.4.**

 **26.5.**

 **9.6.**

 **8.8.**

 **1.9.**

 **29.9.**

**27.10.**

**17.11.**

 **1.12.**

**31.12**.

**Seuraava vastuuryhmän kokous on 3.5.**